b'\n_START_ARTICLE_\nJavier Villa\n_START_PARAGRAPH_\nJavier Villa Garcia (s. 5. lokakuuta 1987 Colunga, Espanja) on espanjalainen autourheilija, joka ajoi GP2-sarjassa kausina 2005\xe2\x80\x932009 Racing Engineering ja Super Nova Racing-talleissa.\n_START_SECTION_\nUra\n_START_PARAGRAPH_\nVilla aloitti uransa Kartingissa 1998 ja lopetti 2002. Vuonna 2004 h\xc3\xa4n siirtyi Espanjan F3-sarjaan, jossa h\xc3\xa4n sijoittui debyyttikaudellaan loppupisteiss\xc3\xa4 yhdeks\xc3\xa4nneksi ja vuonna 2005 h\xc3\xa4n sijoittui sarjan loppupisteiss\xc3\xa4 nelj\xc3\xa4nneksi._NEWLINE_Vuonna 2006 Villa aloitti uransa GP2-sarjassa. H\xc3\xa4net palkattiin Racing Engineering-talliin britti Adam Carrollin tallikaveriksi. Carroll ker\xc3\xa4si kauden aikana 32 pistett\xc3\xa4, kun taas Villa ei ker\xc3\xa4nnyt kauden aikana yht\xc3\xa4\xc3\xa4n pistett\xc3\xa4._NEWLINE_Kaudella 2007 Villa voitti yhteens\xc3\xa4 3 kilpailua, Ranskassa, Saksassa ja Unkarissa. H\xc3\xa4n sijoittui sarjan loppupisteiss\xc3\xa4 kuudenneksi 42 pisteell\xc3\xa4. Kaudella 2008 Villa jatkoi uraansa GP2-sarjassa. Tulokset j\xc3\xa4iv\xc3\xa4t kuitenkin huomattavasti vaisuimmaksi kuin edellisell\xc3\xa4 kaudella. H\xc3\xa4n ker\xc3\xa4si vain 8 pistett\xc3\xa4 ollen loppupisteiss\xc3\xa4 17.s. Villa jatkoi uraansa GP2-sarjassa my\xc3\xb6s kaudella 2009 Super Nova Racing tallissa. H\xc3\xa4n aloitti n\xc3\xa4in nelj\xc3\xa4nnen kautensa sarjassa. H\xc3\xa4n saavutti kaudella 3 palkintosijaa ja 27 MM-pistett\xc3\xa4. Villa kilpaili my\xc3\xb6s Aasian GP2-sarjassa kausina 2008\xe2\x80\x932009 ja 2009\xe2\x80\x932010 saavuttaen kolme kolmostilaa ja 31 pistett\xc3\xa4. Villa kilpaili 82 GP2-kilpailussa mik\xc3\xa4 oli enn\xc3\xa4tys kunnes Luca Filippi ohitti h\xc3\xa4net kaudella 2010._NEWLINE_Villan oli tarkoitus kilpailla Campos Grand Prix -tallin kuljettajana Formula 1 -kaudella 2010, mutta tallin muututtua Hispaniaksi h\xc3\xa4net siirrettiin sivuun. Vuonna 2010 Villa kilpaili Spanish Mini Challenge-sarjassa voittaen sarjan mestaruuden. Vuonna 2011 Villa kilpaili World Touring Car Championship-sarjassa Proteam Racing-tallissa sijoittuen sarjan 12:nneksi. Villan oli tarkoitus jatkaa sarjassa kaudella 2012, mutta h\xc3\xa4n j\xc3\xa4i ilman ajopaikkaa sponsoriongelmien takia.'